VENDIM
Nr. 846, datë 26.12.2024
PËR DHËNIEN E NJË NDIHME TË MENJËHERSHME FINANCIARE PËR PUNONJËSIT MBËSHTETËS TË QEVERISJES QENDRORE
Në mbështetje të nenit 100 të Kushtetutës dhe të pikës 4, të nenit 12, të ligjit nr. 97/2023, “Për buxhetin e vitit 2024”, të ndryshuar, me propozimin e ministrit të Financave, Këshilli i Ministrave  
VENDOSI:
1. Dhënien e një ndihme të menjëhershme financiare, në masën 15 000 (pesëmbëdhjetë mijë) lekë, punonjësve mbështetës dhe punonjësve të tjerë të specialiteteve të ndryshme, organikë dhe me kontratë të përkohshme mbi 6 muaj, në njësitë e qeverisjes qendrore, të cilët paguhen me sistemin me 9 dhe 13 klasa. 

2. Efektet financiare sipas pikës 1, të këtij vendimit, përballohen nga fondi i veçantë i buxhetit të shtetit. 
3. Ngarkohet Ministria e Financave të alokojë fondet e nevojshme për përballimin e efekteve financiare për institucionet e përfshira në pikën 1, të këtij vendimi.
4. Ngarkohen njësitë e qeverisjes qendrore të kryejnë veprimet financiare deri në datën 15 janar 2025.
Ky vendim hyn në fuqi menjëherë dhe botohet në Fletoren Zyrtare.

